CELEX: 52012DP0307
Language: et
Date: 2012-09-11 00:00:00
Title: Jaroslaw Leszek Walesa parlamendiliikme puutumatuse äravõtmine Euroopa Parlamendi 11. septembri 2012 . aasta otsus Jarosław Leszek Wałęsa puutumatuse äravõtmise taotluse kohta (2012/2112(IMM))

3.12.2013   
            
            
               ET
            
            
               Euroopa Liidu Teataja
            
            
               CE 353/152
            
         Teisipäev, 11. september 2012Jaroslaw Leszek Walesa parlamendiliikme puutumatuse äravõtmine
   P7_TA(2012)0307
   Euroopa Parlamendi 11. septembri 2012. aasta otsus Jarosław Leszek Wałęsa puutumatuse äravõtmise taotluse kohta (2012/2112(IMM))
   2013/C 353 E/23
   
      Euroopa Parlament,
   
               —
            
            
               võttes arvesse Jarosław Leszek Wałęsa puutumatuse äravõtmise taotlust, mille esitas 20. aprillil 2012. aastal Poola Vabariigi peaprokurör seoses väidetavat õigusrikkumist käsitleva kohtumenetlusega ja millest anti teada Euroopa Parlamendi täiskogu istungil 23. mail 2012. aastal,
            
         
               —
            
            
               olles vastavalt kodukorra artikli 7 lõikele 3 andnud Jarosław Leszek Wałęsale võimaluse anda selgitusi,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. oktoobri 2008. aasta, 21. oktoobri 2008. aasta, 19. märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse Poola Vabariigi põhiseaduse artiklit 105 ning saadiku või senaatori mandaadi täitmist käsitleva Poola 9. mai 1996. aasta seaduse artikli 7b lõiget 1 ja artiklit 7c koostoimes artikliga 10b,
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0230/2012),
            
         
               A.
            
            
               arvestades, et Poola Vabariigi peaprokurör on taotlenud Euroopa Parlamendi liikme Jarosław Leszek Wałęsa parlamendiliikme puutumatuse äravõtmist seoses väidetavat õigusrikkumist käsitleva kohtumenetlusega;
            
         
               B.
            
            
               arvestades, et peaprokuröri taotlus on seotud kohtumenetlusega, mis käsitleb väidetavat õigusrikkumist Poola 20. mai 1971. aasta karistusseadustiku ja 20. juuni 1997. aasta liiklusseaduse kohaselt seoses Poolas 2. septembril 2011. aastal toimunud liiklusõnnetusega, milles Jarosław Leszek Wałęsa oli osaline ja sai raskelt vigastada;
            
         
               C.
            
            
               arvestades, et Euroopa Liidu privileegide ja immuniteetide protokolli artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               D.
            
            
               arvestades, et Jarosław Leszek Wałęsa keeldus õiguskomisjonile selgitusi andmast, kuid märkis, et ta eelistab asja kiiret lõpetamist ja on arvamusel, et tema puutumatus tuleks ära võtta;
            
         
               E.
            
            
               arvestades, et Euroopa Parlament otsustab üksi selle üle, kas teataval juhul tuleks puutumatus ära võtta või mitte; arvestades, et Euroopa Parlament võib mõistlikult võtta arvesse parlamendiliikme seisukohta, kui ta teeb otsuse tema puutumatus ära võtta või seda mitte ära võtta (2);
            
         
               F.
            
            
               arvestades, et õiguskomisjonile esitatud dokumentides toodud juhtumi asjaolud näitavad, et väidetaval tegevusel puudub otsene ja ilmselge seos Jarosław Leszek Wałęsa kui Euroopa Parlamendi liikme kohustuste täitmisega;
            
         
               G.
            
            
               arvestades, et Jarosław Leszek Wałęsa ei täitnud seega oma kohustusi Euroopa Parlamendi liikmena;
            
         
               1.
            
            
               otsustab Jarosław Leszek Wałęsa puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola pädevale ametiasutusele ja Jarosław Leszek Wałęsale.
            
         
      (1)  Otsus kohtuasjas 101/63: Wagner vs. Fohrmann ja Krier, EKL 1964, lk 195; otsus kohtuasjas 149/85: Wybot vs. Faure ja teised, EKL 1986, lk 2391; otsus kohtuasjas T-345/05: Mote vs. Euroopa Parlament, EKL 2008, lk II-2849; otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; otsus kohtuasjas T-42/06: Gollnisch vs. Euroopa Parlament (EKLis veel avaldamata) ning otsus kohtuasjas C-163/10: Patriciello (EKLis veel avaldamata).
   
      (2)  Otsus kohtuasjas T-345/05: Mote vs. Euroopa Parlament, EKL 2008, lk II-2849, punkt 28.